આમ તો વિશ્વમાં જે ભણતરનો ગ્રોથ છે તેનાથી ભારત હજુ ઘણું દૂર છે, પરંતુ દેશની વાત કરવામાં આવે તો ભારતના અનેક રાજ્યો અને કેન્દ્રસાશિત પ્રદેશો એવા છે કે, જે સાક્ષરતાની દ્રષ્ટીએ અન્ય રાજ્યો કરતા અનેક ગણા આગળ છે. જેમાં કેરળ સૌથી ટોપ પર આવે છે. થોડા સમય પહેલા સંયુક્ત રાષ્ટ્ર દ્વારા સાક્ષરતાને લઇને એક અહેવાલ રજૂ કરવામાં આવ્યો હતો, જેમાં સાક્ષરતાની દ્રષ્ટીએ અન્ય દેશોની સરખામણીએ પછાત દેશોની યાદીમાં ભારત, ચીન, પાકિસ્તાન અને બાંગ્લાદેશને મુકવામાં આવ્યા હતા. જો કે, રાજ્યોમાં કેરળ સહિતના કેટલાક રાજ્યોમાં સાક્ષરતાનો ગ્રાફ ઘણો ઉચ્ચો હતો.